Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu

(2019/C 373/08)

Šis paziņojums ir publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMA APSTIPRINĀŠANU

“Matera”

Atsauces numurs: PDO-IT-A0533-AM03

Paziņojuma datums:31.7.2019.

APSTIPRINĀTA GROZĪJUMA APRAKSTS UN PAMATOJUMS

1. Patēriņam nodotā vīna īpašības

Apraksts un pamatojums

Apraksts: atbilstīgi garšai ir paaugstināts “Matera” vīna Primitivo paveida maksimālais cukuru saturs – garšas apzīmējums “sausa” tagad ir aizstāts ar “no sausas līdz pussausai”, un maksimālais atlikumcukuru saturs tagad ir 14 g/l.

Pamatojums: mazliet paaugstinot maksimālo cukuru saturu, ir iespējams labāk pārvaldīt šā paveida vīna ražošanas procesu, jo tādējādi tehniski var pilnveidot tā kvalitātes īpašības. Izmantotās šķirnes vīnogas nogatavojas sezonas sākumā, t. i., tās ienākas agri, jo šai šķirnei ir īsāks augšanas cikls un labāks fizioloģiskais stāvoklis, tāpēc klimata pārmaiņas un temperatūras paaugstināšanās nodrošinās lieliskus augšanas apstākļus vīnogām, kurām ir augstāks cukuru saturs un no kurām attiecīgi ir iespējams iegūt vīnu ar augstāku cukuru saturu. Pēc pieprasītā grozījuma ieviešanas vīndari, uz kuriem attiecas cilmes vietas nosaukums, iegūs plašākas iespējas ražot produktus, kas var apmierināt patērētāju pieprasījumu, un piekļūt dažādām tirdzniecības vietām.

Apraksts: atbilstīgi garšai ir paplašināts “Matera” vīna Passito Bianco paveida cukuru satura diapazons – garšas apzīmējums “sausa” tagad ir aizstāts ar “no sausas līdz saldai”.

Pamatojums: grozījuma faktiskais nolūks ir labot kļūdu šā paveida vīna aprakstā, jo, ņemot vērā raksturīgās īpašības, šo vīnu var pagatavot arī ar augstāku cukuru saturu, kas atbilst saldai garšai, kā tas tradicionāli ir bijis šajā apgabalā.

Attiecīgi ir grozīts vienotā dokumenta 1.4. punkts un produkta specifikācijas 6. pants.

2. Saikne ar ģeogrāfisko apgabalu

Apraksts un pamatojums

Apraksts: ir grozīts formulējums attiecībā uz saikni ar ģeogrāfisko apgabalu, lai iekļautu atsauci uz vīna produktu kategorijām “Vīns” (1) un “Dzirkstošais vīns (4).

Pamatojums: aspekti, kas pierāda saikni, katrai produktu kategorijai ir pietiekami pierādīti. Ar jauno formulējumu, kas ietver specifikācijas 8. panta kopsavilkumu, informācija par saikni mainīta netiek – saikne tiek tikai papildus apliecināta, norādot vairāk aspektu.

Attiecīgi ir grozīts vienotā dokumenta 1.8. punkts.

VIENOTS DOKUMENTS

1. Produkta nosaukums

“Matera”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīnkopības produktu kategorijas

1. Vīns

4. Dzirkstošais vīns

4. Vīna vai vīnu apraksts

“Matera”Rosso

Krāsa: rubīnsarkana.

Smarža: daudzveidīga, augļaina.

Garša: harmoniska, raksturīga.

Spirta minimālā tilpumkoncentrācija: 12 %

Minimālais bezcukuru ekstrakta saturs: 23 g/l.

Visi analītiskie parametri, kas nav norādīti tabulā, atbilst robežvērtībām, kuras noteiktas valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums izteikts vīnskābē - 4,5 grami uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Matera”Primitivo

Krāsa: rubīnsarkana, vīna izturēšanas procesā iegūst purpursarkanu un granātsarkanu nokrāsu.

Smarža: intensīva, paliekoša, raksturīga.

Garša: piesātināta, harmoniska, ar samtainu niansi, no sausas līdz pussausai; maksimālais cukuru saturs – 14 g/l.

Spirta minimālā tilpumkoncentrācija: 13 %.

Minimālais kopējais skābums: 4,5 g/l.

Minimālais bezcukuru ekstrakta saturs: 23 g/l.

Visi analītiskie parametri, kas nav norādīti tabulā, atbilst robežvērtībām, kuras noteiktas valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 13 Minimālais kopējais skābums izteikts vīnskābē – 4,5 grami uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Matera”Primitivo Passito

Krāsa: dažādas intensitātes sarkana, var kļūt granātsarkana.

Smarža: raksturīga un intensīva.

Garša: salda, harmoniska un samtaina.

Spirta minimālā tilpumkoncentrācija: 14,5 %; faktiski vismaz 13 %.

Minimālais kopējais skābums: 4 g/l.

Minimālais bezcukuru ekstrakta saturs: 25 g/l.

Visi analītiskie parametri, kas nav norādīti tabulā, atbilst robežvērtībām, kuras noteiktas valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 13 Minimālais kopējais skābums izteikts vīnskābē – 4 grami uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Matera”Rosato

Krāsa: ķiršsarkana.

Smarža: intensīva, paliekoša, raksturīga.

Garša: sausa, pilnestīga, harmoniska.

Spirta minimālā tilpumkoncentrācija: 12 %.

Minimālais bezcukuru ekstrakta saturs: 19 g/l.

Visi analītiskie parametri, kas nav norādīti tabulā, atbilst robežvērtībām, kuras noteiktas valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums izteikts vīnskābē – 5,0 grami uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Matera”Moro un Moro Riserva

Krāsa: intensīva rubīnsarkana, Riserva paveida vīnam var kļūt granātsarkana.

Smarža: intensīva, paliekoša.

Garša: sausa, piesātināta, harmoniska, ar samtainu niansi.

Spirta minimālā tilpumkoncentrācija: 12 %; 13 % Riserva paveida vīnam.

Minimālais bezcukuru ekstrakta saturs: 23 g/l.

Visi analītiskie parametri, kas nav norādīti tabulā, atbilst robežvērtībām, kuras noteiktas valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums izteikts vīnskābē – 4,5 grami uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Matera”Greco

Krāsa: salmu dzeltena.

Smarža: raksturīga, intensīva, paliekoša.

Garša: tipiska, raksturīga.

Spirta minimālā tilpumkoncentrācija: 11 %.

Minimālais bezcukuru ekstrakta saturs: 19 g/l.

Visi analītiskie parametri, kas nav norādīti tabulā, atbilst robežvērtībām, kuras noteiktas valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums izteikts vīnskābē – 5 grami uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Matera”Bianco

Krāsa: salmdzeltena.

Smarža: intensīva, augļaina.

Garša: raksturīga, sausa, garda.

Spirta minimālā tilpumkoncentrācija: 11 %.

Minimālais kopējais skābums: 5 g/l.

Minimālais bezcukuru ekstrakta saturs: 19 g/l.

Visi analītiskie parametri, kas nav norādīti tabulā, atbilst robežvērtībām, kuras noteiktas valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums izteikts vīnskābē – 5 grami uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Matera”Bianco Passito

Krāsa: no salmdzeltenas līdz dzintardzeltenai atkarībā no izturēšanas ilguma.

Smarža: intensīva, augļaina.

Garša: raksturīga, no sausas līdz saldai, aromātiska.

Spirta minimālā tilpumkoncentrācija: 13 %; faktiski vismaz 12 %.

Minimālais kopējais skābums: 4 g/l.

Minimālais bezcukuru ekstrakta saturs: 28 g/l.

Visi analītiskie parametri, kas nav norādīti tabulā, atbilst robežvērtībām, kuras noteiktas valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 12 Minimālais kopējais skābums izteikts vīnskābē – 4 grami uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Matera”Spumante

Putas: smalkas, ilgnoturīgas.

Krāsa: salmu dzeltena.

Smarža: augļaina, raksturīga, patīkama.

Garša: raksturīga, raksturīga.

Spirta minimālā tilpumkoncentrācija: 12,5 %.

Minimālais bezcukuru ekstrakta saturs: 18 g/l.

Visi analītiskie parametri, kas nav norādīti tabulā, atbilst robežvērtībām, kuras noteiktas piemērojamos tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums izteikts vīnskābē – 5 grami uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

“Matera”Spumante Rosé

Putas: smalkas, ilgnoturīgas.

Krāsa: ķiršsarkana.

Smarža: augļaina, raksturīga, patīkama.

Garša: raksturīga.

Spirta minimālā tilpumkoncentrācija: 12 %.

Minimālais bezcukuru ekstrakta saturs: 18 g/l.

Visi analītiskie parametri, kas nav norādīti tabulā, atbilst robežvērtībām, kuras noteiktas valsts un ES tiesību aktos.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums izteikts vīnskābē – 5 grami uz litru Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

a) Galvenās vīndarības metodes

Nav

b) Maksimālā raža

“Matera”Rosso

10 000 kg vīnogu no hektāra

“Matera”Primitivo un Primitivo Passito

10 000 kg vīnogu no hektāra

“Matera”Rosato

10 000 kg vīnogu no hektāra

“Matera”Moro un Moro Riserva

10 000 kg vīnogu no hektāra

“Matera”Greco

10 000 kg vīnogu no hektāra

“Matera”Bianco un Bianco Passito

10 000 kg vīnogu no hektāra

“Matera”Spumante

10 000 kg vīnogu no hektāra

“Matera”Spumante Rosé

10 000 kg vīnogu no hektāra

6. Noteiktais ģeogrāfiskais apgabals

Ar aizsargāto cilmes vietas nosaukumu “Matera” apzīmēto vīnu ražošanas apgabals ir visa Matera provinces administratīvā teritorija.

7. Galvenā(-ās) vīna vīnogu šķirne(-es)

‘Sangiovese R.’

‘Greco bianco W.’ – ‘Greco’

‘Malvasia bianca di Basilicata W.’ – ‘Malvasia’

‘Merlot R.”

‘Primitivo R.’

‘Cabernet sauvignon R.’ – ‘Cabernet’

8. Saiknes vai saikņu apraksts

Ģeogrāfiskā apgabala raksturojums

Apgabalā, kur ražo ar ACVN “Matera” apzīmēto vīnu, ir daudzveidīgs reljefs, kas veido trīs dažādas vides:

— piekrastes līdzenuma vide, ko veido ģeoloģiski jaunākas platības, kurās ir līdzenumi un/vai paugurains reljefs ar ļoti dažādu litoloģisko sastāvu,

— vide piekrastes terasēs, kas plešas virs piekrastes līdzenuma, kur sākas dažādas atšķirīgas piekrastes terases ar paugurainu reljefu, kam raksturīgas dziļas, labi attīstītas un izteikti līdz mēreni nosusinātas augsnes intensīvi sarkanā krāsu diapazonā (ko rada augsts dzelzs saturs un stipri sadēdējuši oļi),

— Fossa Bradanica vide, kura aptver lielāko daļu no paugurainā Matera reģiona un kura plešas uz ziemeļiem (Irsina), dienvidiem (Pistici), austrumiem (Matera, izņemot pilsētas teritoriju un dienvidaustrumu daļu) un rietumiem (Stigliano). Tai ir raksturīgs daudzveidīgs reljefs – gan paugurains, gan nelīdzens, pēc litoloģiskā sastāva – smilts un konglomerāti. Augsni veido rupjgraudainas sanesas vai smilts, un tās struktūra ir mēreni rupjgraudaina virskārtā, bet smilšaina apakškārtā. Tā ir izteikti kaļķaina un ļoti caurlaidīga. Šīs vīnkopības kultūras augsto kvalitāti nodrošina gaišu, labi apvējotu platību izvēle un dabiski auglīgā augsne, kas ir īpaši piemērota vīnogulāju audzēšanai.

Kategorija “Vīns”(1)

Ar CVN “Matera” apzīmētos vīnus gatavo no vietēju un starptautisku šķirņu vīnogām, kurām ir sabalansētas skābuma un garšas īpašības, ko nodrošina temperatūras amplitūda un smilšainā augsne; jo īpaši tas attiecas uz baltvīniem, kuriem ir svaiga garša, gaiša krāsa un atšķirīgs spirta saturs.

No mālainākās augsnēs audzētām vīnogām iegūst vīnu ar intensīvāku krāsu, bet kaļķainās augsnes nodrošina izsmalcinātāku aromātu.

Šīs īpašības izteiktākas ir žuvušu vīnogu vīnam (kategorija “Vīns”), jo vīnogām žūstot, tajās uzkrājas vairāk cukuru un ir augstāka ekstraktvielu koncentrācija. Šos procesus veicina klimats un vīnogulāju izvietojums – galvenokārt to rindas stāda dienvidu–dienvidaustrumu vērsumā, lai nodrošinātu vīnogām optimālu nogatavošanos. Tas savukārt veicina veselīgu, žūšanai labāk piemērotu vīnogu audzēšanu un nodrošina iespēju pilnīgi attīstīt vīnogu šķirņu īpašības. Dažādu veidu vīniem galvenokārt ir augļu aromāti (ogas un kauleņaugļi), taču ir arī ziedu notis, kas raksturīgas vīnogu šķirnēm, no kurām tie gatavoti. Visiem vīniem ir patīkams skābums un struktūra un labi sabalansēta garša. Šīs īpašības visraksturīgākās ir vīniem, kas iegūti no ‘Primitivo’ vai ‘Cabernet Sauvignon’ šķirnes vīnogām, kuras to ilgnoturības dēļ ir lieliski piemērotas izturēšanai.

Kategorija “Dzirkstošais vīns”(4)

Vietējās vīnogu šķirnes ‘Malvasia bianca di Basilicata’ un ‘Primitivo’ izmanto, lai gatavotu ar KCVN “Matera” apzīmētos dzirkstošos vīnus.

Matera paugurainais apvidus ir lieliski piemērots ‘Malvasia’ un ‘Primitivo’ šķirnes vīnogu audzēšanai. Abas minētās vīnogu šķirnes papildina viena otru. ‘Malvasia’ vīnogas audzē augstākās vietās, kur klimats ir mazliet vēsāks un augsnes galvenokārt ir baltas un radusies no merģeļa, mālaina merģeļa un kaļķakmens merģeļa. Apgabalos zemākā augstumā virs jūras līmeņa parasti ir brūnaugsnes, kas piemērotas ‘Primitivo’ šķirnes vīnogu audzēšanai. No tām iegūst dzirkstošos vīnus ar lieliski piemērotu struktūru un spirta saturu. Dzirkstošo vīnu ražošana šim apgabalam ir raksturīga nodarbe, tā ir būtiska vietējās vīnkopības nozares daļa. Pirmos dzirkstošos vīnus pagatavoja 20. gadsimta sākumā, un 20. gadsimta 50. un 60. gados daudzu vīndārzu (daži no tiem darbojas vēl šodien) īpašnieki nolēma specializēties šajā jomā. Faktiski Matera provinces vīnkopji jau izsenis arī ārpus reģiona pārdeva lielu daudzumu dzirkstošo vīnu kāzām, pilsētu svētkiem un reliģiskiem svētkiem.

9. Būtiski papildu nosacījumi (iepakojums, marķēšana, citas prasības)

Nav

Saite uz produkta specifikāciju

https://www.politicheagricole.it/flex/cm/pages/ServeBLOB.php/L/IT/IDPagina/14101

(1) OV L 9, 11.1.2019., 2. lpp.